Үениӊ аайы-биле чогаалчылар болгаш өскелерниӊ-даа чогаалдарында чаа үе-шагныӊ болуушкуннары арбыны-биле чырыттынып турар апарган. Чечен чогаалдыӊ бо турушбайдалын критик Антон Калзан эскерип чырыткан. «Прозаныӊ сан, шынар талазы-биле өзүлдези база шыырак… Прозачыларныӊ одуруу калбарган. Олар үе, социал амыдырал аайы-биле дөмейлешпес, хөй-хөй бир мөзүлеш чүүлдерни көргүзер аргалыг апарган».